ליאל עבדה

**ליאל עבדה** (נולד ב-3 באוקטובר 2001) הוא כדורגלן ישראלי המשחק בעמדות הקיצוני והחלוץ בשארלוט האמריקאית מליגת ה-MLS ובנבחרת ישראל.

## קריירת מועדונים
עבדה נולד בפתח תקווה, לאביו רונן שעובד כמחסנאי של אסם. אחיו הצעיר אוראל עבדה הוא כדורגלן מליגת העל לנוער, המשחק בהפועל רעננה.

החל את הקריירה שלו בקבוצת הילדים של הפועל פתח תקווה. בגיל 13 הצטרף למחלקת הנוער של היריבה העירונית, מכבי פתח תקווה, עמה זכה באליפות ליגת הנוער בעונת .

### מכבי פתח תקווה
ב-15 בינואר 2019, עבדה ערך את הופעת הבכורה שלו בקבוצה הבוגרת של מכבי פתח תקווה, בניצחון 1–4 נגד הכח עמידר רמת גן במסגרת סיבוב ט' בגביע המדינה. ארבעה ימים לאחר מכן, ערך את הופעת הבכורה שלו בליגת העל בהפסד 1–3 להפועל באר שבע. בעונת 2019/2020, עבדה הפך לשחקן הרכב בקבוצה הבוגרת שירדה עונה קודם לכן לליגה הלאומית והיה שותף לחזרה שלה לליגת העל בסיום העונה, כאשר תרם שמונה שערים ב-29 משחקי ליגה. ב-30 באוגוסט 2020, עבדה הבקיע את שער הניצחון במשחק הליגה נגד מכבי תל אביב, שהיה גם שער הבכורה שלו בליגת העל.

### סלטיק
ב-14 ביולי 2021 חתם לחמש שנים בסלטיק מליגת העל הסקוטית. ב-20 ביולי 2021 ערך את הופעת הבכורה שלו בסלטיק במשחק מול מיטיולן הדנית, במסגרת סיבוב המוקדמות השני של עונת 2021/2022 בליגת האלופות, כשבאותו משחק גם הבקיע את שער הבכורה שלו בסלטיק. ב-21 באוגוסט 2021 הבקיע את שערי הבכורה שלו בליגה בסקוטלנד, צמד בהפרש של חמש דקות, בניצחון 0–6 על סנט מירן. ב-2 בפברואר, כבש שער ובישל שער נוסף בדרבי של גלאזגו שהסתיים בניצחון 0–3 על גלאזגו ריינג'רס. הופעתו המצוינת באולד פירם גררה התעניינות רבה מצד קריסטל פאלאס מהפרמייר ליג האנגלית שרצתה לצרף את עבדה, אולם קבוצתו סלטיק סירבה.

עבדה סיים את עונת הבכורה שלו במדי סלטיק עם 15 שערים ו-11 בישולים בכל המסגרות – כשבסיומה הוא אף זכה בתואר "הכדורגלן הצעיר של השנה בליגה הסקוטית" – כשהוא הכדורגלן הישראלי (והלא-אירופאי) הראשון שהוענק לו תואר זה.

ב-28 באוגוסט 2022 כבש את השלושער הראשון שלו במדי סלטיק ובישל שער נוסף בניצחון החוץ 0–9 על דנדי יונייטד, ניצחון החוץ הגבוה ביותר בליגת העל הסקוטית. מחזור לאחר מכן, ב-3 בספטמבר, כבש פעמיים בניצחון 4–0 בדרבי של גלאזגו על ריינג'רס. ב-6 בספטמבר 2022 ערך את הופעת הבכורה שלו בשלב-הבתים של ליגת האלופות, בהפסד הביתי 0–3 לריאל מדריד הספרדית, בו גם פתח בהרכב. ב-19 באוקטובר 2022 כבש צמד בהפרש של 11 דקות ואף הוסיף בישול בניצחון החוץ 4–0 על מאת'רוול, במסגרת רבע-גמר גביע הליגה הסקוטי 2022/2023. ב-3 ביוני 2023 זכה עם סלטיק בגמר גביע הסקוטי, הבקיע שער ובישל בניצחון 1–3 נגד אינברנס. עבדה סיים את עונת 2022/2023 עם 12 שערים ושבעה בישולים. בנוסף זכה עם סלטיק בטרבל מקומי אליפות, גביע הליגה והגביע הסקוטי.

עבדה נכלל ברשימת "40 הכדורגלנים הצעירים באירופה שיש לשים עליהם עין ב-2023" – שפורסמה באתר הרשמי של UEFA.

עבדה פתח את עונת 2023/24 עם בישול בניצחון 2–4 על רוס קאונטי, במשחק הפתיחה של הליגה הסקוטית.

### שארלוט
ב-7 במרץ 2024 חתם לארבע שנים בשארלוט מליגת ה-MLS הצפון-אמריקאית. תמורתו שילמה שארלוט לסלטיק 11.7 מיליון אירו.

## נבחרות ישראל
עבדה שיחק החל מבנבחרת נערים ב' עד גיל 16 ועד נבחרת הנוער עד גיל 19 של ישראל, וכיום הוא חלק מסגלי הנבחרת הצעירה עד גיל 21 והבוגרת.

ב-18 במרץ  זומן לראשונה לסגל הנבחרת הבוגרת של ישראל, לקראת משחקיה במסגרת מוקדמות מונדיאל 2022. הוא ערך את הופעת הבכורה שלו עם הבוגרים ב-5 ביוני 2021, במשחק ידידות מול , בו נכנס כמחליף בתחילת המחצית השנייה, במשחק שהסתיים בניצחון חוץ 1–3 לטובת ישראל. ב-1 בספטמבר 2021, עבדה בישל את שערה הרביעי של הנבחרת הבוגרת בניצחון החוץ 4–0 על , במסגרת מוקדמות מונדיאל 2022. ב-2 ביוני 2022 עבדה כבש את שער הבכורה שלו בנבחרת הבוגרת בתיקו הביתי 2–2 מול איסלנד (תוצאה זהה לזאת בתיקו בחוץ עם איסלנד, בו עבדה גם פתח בהרכב) במסגרת ליגת האומות 2022/2023 של אופ"א. ב-24 בספטמבר 2022, נבחרת ישראל הבוגרת השיגה גם ניצחון ביתי בתוצאה 2–1  (תוצאה זהה לזאת בניצחון החוץ על אלבניה, בו עבדה בישל את השער הראשון) והבטיחה את המקום הראשון בביתה בליגה ב' בסיום קמפיין ליגת האומות, הבטיחה עלייה לליגה א' בקמפיין הבא של ליגת האומות, עלייה לדרג ב' בהגרלת מוקדמות היורו (מתוך 7 דרגים), ובנוסף את הכרטיס לשלב פלייאוף היורו 2024. עבדה היה שחקן מרכזי לאורך כל קמפיין זה, כשפתח בהרכב הנבחרת הבוגרת בכל ארבעת משחקיה, ואף כבש מול איסלנד ובישל מול אלבניה.

ב-27 בספטמבר 2022 פתח בהרכב במשחק ההעפלה (הפלייאוף) של הנבחרת הצעירה ליורו עד גיל 21 לשנת 2023, בניצחונה של ישראל הצעירה 3–1 בדו-קרב בעיטות הכרעה (לאחר תיקו גם במשחק הגומלין ולאחר הארכה) על נבחרת אירלנד הצעירה עד גיל 21.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

## חיים אישיים
מאז 2020 הוא בזוגיות עם בר ליטל רשתי. השניים התחתנו בנובמבר 2024. ב-2 בינואר 2026 נולד לשניים בן בכור.

ב-5 באוקטובר 2022 בחר להחמיץ משחק בליגת האלופות מול רד בול לייפציג הגרמנית, בעקבות כך שהמשחק נפל בסמוך לצאת יום כיפור.

## תארים
;סלטיק
* אליפות סקוטלנד (2) : 2021/2022 2022/2023
* הגביע הסקוטי (1) : 2022/2023
* גביע הליגה הסקוטית (2): 2021/2022, 2022/2023
**תארים אישיים**
* הכדורגלן הצעיר של השנה בליגה הסקוטית: 2021/2022

## סטטיסטיקה
### מועדונים
**מעודכן ל-14 בספטמבר 2025**

### נבחרת לאומית
**מעודכן ל-10 ביוני 2025**

## קישורים חיצוניים

* 
*
* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני סלטיק
קטגוריה:כדורגלני שארלוט
קטגוריה:כדורגלני נבחרת ישראל
קטגוריה:כדורגלנים ישראלים באולימפיאדת פריז (2024)
קטגוריה:כדורגלנים ישראלים בסקוטלנד
קטגוריה:כדורגלנים ישראלים בארצות הברית
קטגוריה:זוכי פרס הכדורגלן הצעיר של השנה בליגה הסקוטית
קטגוריה:ישראלים שנולדו ב-2001